**Кыргыз Республикасы Кыргызская Республика**

**Жалал-Абад облусу Жалал-Абадская область**

**Базар-Коргон району Базар-Коргонский район**

**Сайдыкум айылдык Кеңеш Сайдыкумский айылный Кенеш**

|  |
| --- |
|  |

Сайдыкум айылдык Кеңешинин VIII- чакырылышынын кезексиз

XXI - сессиясынын

**№1-Токтому**

05.10.2023-жыл Кызыл-Ай айылы

 **Элдик Курултайдын делегаттарды шайлоо**

 **жөнүндө Жобону бекитүү**

Кыргыз Республикасынын Президентинин 2023-жылдын 29-августундагы “Элдик Курултайды өткөрүү жөнүндө” №215 сандуу жарлыгы, Кыргыз Республикасынын Президентинин Жалал-Абад облусундагы ыйгарым укуктуу өкүлүнүн апаратынын №216-б сандуу буйругу, “Жергиликтүү мамлекеттик админстрация жана жергиликтүү өз алдынча башкаруу органдары жөнүндө ”Мыйзамынын 61-беренесине ылайык Сайдыкум айылдык Кеңеши,

**ТОКТОМ КЫЛАТ:**

1. Элдик Курултайдын делегаттарды шайлоо жөнүндө убактылуу Жобо бекитилсин.
2. Жергиликтүү курултайдын делегаттарын шайлоо боюнча жумушчу топ жана график түзүлүп, бекитилсин.
3. Жыйындар, чогулуштар өткөрүлө турган күн, убакыт жана жай жөнүндө расмий массалык маалымат каражаттары, социалдык тармактар жана башка маалымат булактары аркылуу жергиликтүү жамаатка маалымат жеткирилсин.
4. Элдик Курултайдын делегаттарды шайлоо жөнүндө бекитилген Жобого ылайык, жыйындарды алып баруу жагы, ар бир шайлоо участкалардан шайланган депутаттарга жүктөлсүн.
5. Жергиликтүү курултайдын делегаттарын шайлоо боюнча жамааттын чогулуштарын жана жыйындарын уюштуруу жагы, Сайдыкум айыл өкмөтүнүн башчысы Т.Р.Жолдошовго милдеттендирилсин.
6. Токтомдун аткарылышын көзөмөлдөө жагын өзүмө калтырамын.

Сайдыкум айылдык Кеңештин төрагасы: Э.Досов.

**Кыргыз Республикасы Кыргызская Республика**

**Жалал-Абад облусу Жалал-Абадская область**

**Базар-Коргон району Базар-Коргонский район**

**Сайдыкум айылдык Кеңеш Сайдыкумский айылный Кенеш**

|  |
| --- |
|  |

Сайдыкум айылдык Кеңешинин VIII чакырылышынын кезексиз

XXI сессиясынын

**№2 -Токтому**

05.10.2023-жыл Кызыл-Ай айылы

 Сайдыкум айыл аймагынын

 Жаңы-Абад айылында жайгашкан

 №37-Сейдикум атындагы орто мектеби

 жөнүндө

Сайдыкум айыл аймагынын Жаңы-Абад айылында жайгашкан №37-Сейдикум атындагы орто мектебинин “Айланасын тосмолоо”, Республикалык дем берүүчү грантка долбоорго сунуштоо боюнча Сайдыкум айыл өкмөт башчысы Т.Р.Жолдошовдун билдирүүсун угуп жана талкуулап, Сайдыкум айылдык Кеңешинин VIII чакырылышынын кезексиз XIX сессиясы,

**ТОКТОМ КЫЛАТ:**

1. Сайдыкум айыл аймагынын Жаңы-Абад айылында жайгашкан №37-Сейдикум атындагы орто мектебинин айланасын тосмолоо долбоору приоритеттүү долбоор деп белгиленсин.
2. Демилгечи топтун чогулушу тарабынан шайланган жумушчу топтун курамы бекитилсин.
3. Долбоордогу көрсөтүлгөн 1 315,156 (бир миллион үч жүз он беш миң бир жүз элүү алты) сом суммадан 1 283,656 (бир миллион эки жүз сексен үч миң алты жүз элүү алты) сом Республикалык дем берүүчү гранттык долбоорго сунуштоо, 131 500 (бир жүз отуз бир миң беш жүз) сом акча каражатын, демөөрчүлөрдөн жана 2024-жылкы жергиликтүү бюджеттен төлөп берүү жагы Сайдыкум айыл өкмөтүнө жүктөлсүн.
4. Бул токтом Кыргыз Республикасынын “Кыргыз Республикасынын ченемдик укуктук актылары жөнүндө” Мыйзамына ылайык Сайдыкум айыл өкмөтүнүн расмий [www.Seidikum.kg](http://www.Seidikum.kg) веб-сайтына жарыялансын.
5. Токтомдун аткарылышын көзөмөлдөө жагы Сайдыкум айылдык Кеңешинин бюджет боюнча туруктуу комиссиясына жүктөлсүн.

Сайдыкум айылдык Кеңешинин төрагасы Э. Досов.

****

 **Кыргыз Республикасы Кыргызская Республика**

**Жалал-Абад облусу Жалал-Абадская область**

**Базар-Коргон району Базар-Коргонский район**

**Сайдыкум айылдык Кеңеши Сайдыкумский айылный Кенеш**

|  |
| --- |
|  |

Сайдыкум айылдык Кеңешинин VIII чакырылышынын кезексиз

XXI сессиясынын

**№3-Токтому**

05.10.2023-жыл Кызыл-Ай айылы

Сайдыкум айыл өкмөтүнүн

“Биргелешкен мониторинг жана баалоо

тобун түзүү жөнүндө”

Сайдыкум айыл өкмөтүнүн башчысы Т.Р.Жолдошовдун билдирүүсүн угуп жана талкуулап, Сайдыкум айылдык Кеңешинин VIII- чакырылышынын кезексиз XXI сессиясы

**ТОКТОМ КЫЛАТ:**

1. Курулуш иштердин аткаруунун жүрүшү жөнүндө текшерүүнү жана подрядчынын өкүлү менен талкуулоону жүргүзүү, иштин иш жүзүндөгү көлөмү подрядчынын иш графигине ылайык аткарылгандыгын аныктоо максатында төмөндөгү курамда биргелешкен мониторинг жана баалоо тобу тузулсүн.
2. Шарипов Асилбек - Айылдык Кеңештин депутаты
3. Азимкулов Мурат - Айылдык Кеңештин депутаты
4. Маматсаева Алима - Айылдык Кеңештин депутаты
5. Мамажанов Макамбай - Аксакалдар Кеңешинин төрагасы
6. Тилебаева Мархабат - Бейөкмөт уюмунун мүчөсү
7. “Биргелешкен мониторинг жана баалоо” тобуна Сайдыкум айыл өкмөтүндө курулган бардык курулуштарды көзөмөлдөө жагы милдеттендирилсин.
8. Бул токтом Кыргыз Республикасынын “Кыргыз Республикасынын ченемдик укуктук актылары жөнүндө” Мыйзамына ылайык Сайдыкум айыл өкмөтүнүн расмий [www.Seidikum.kg](http://www.Seidikum.kg) веб-сайтына жарыялансын.
9. Токтомдун аткарылышын көзөмөлдөө жагы Сайдыкум айылдык Кеңештин төрагасынын орун басары А.Маматсаевага жүктөлсүн.

Сайдыкум айылдык Кеңешинин төрагасы Э. Досов.

**** **Кыргыз Республикасы Кыргызская Республика**

 **Жалал-Абад облусу Жалал-Абадская область**

 **Базар-Коргон району Базар-Коргонский район**

 **Сайдыкум айылдык Кеңеш Сайдыкумский айылный Кенеш**

|  |
| --- |
|  |

Сайдыкум айылдык Кеңешинин VIII чакырылышынын кезексиз

XXI сессиясынын

**№4 -Токтому**

05.10.2023-жыл Кызыл-Ай айылы

**“Жалал-Абад Өнүктүрүү фондусу” Мекемесинен өздүк бюджет каражаты**

**Кызыл-Ай айылындагы №9 Ж.Асанов жалпы билим берүүчү орто мектебине парта, стул жана мугалимдер үчүн техникалык каражаттары үчүн акча каражатын бөлүп берүү жөнүндө**

Сайдыкум айылдык Кеңешинин VIII чакырылышынын кезексиз XXI сессиясы, Сайдыкум айыл өкмөтүнүн башчысы Т.Р.Жолдошовдун жана Кызыл-Ай айылындагы №9 Ж.Асановжалпы билим берүүчү орто мектебинин директору Г.Аскарованын билдирүүлөрүн угуп жана талкуулап,

**ТОКТОМ КЫЛАТ:**

1. “Жалал-Абад Өнүктүрүү фондусу” мекемеси тарабынан каржылануучу акча каражатынан, Сайдыкум айыл өкмөтүнүн башчысы Т.Р.Жолдошовдун жана Кызыл-Ай айылындагы №9 Ж.Асанов жалпы билим берүүчү орто мектебинин директору Г.Аскарованын билдирүүлөрүнө ылайык, “Жалал-Абад Өнүктүрүү фондусу” мекемесине долбоор даярдап, өткөрүү жагы Сайдыкум айыл аймагынын айыл өкмөтүнүн башчысы Т.Р.Жолдошовго милдеттендирилсин.
2. “Жалал-Абад областтык Өнүктүрүү фондусу” мекемесинен каржылануучу акча каражатынын эсебинен, Кызыл-Ай айылындагы №9 Ж.Асановжалпы билим берүүчү орто мектебине парта, стул жана мугалимдер үчүн техникалык каражаттары үчүн материалдардын жана жумуштардын көлөмү жалпы көрсөтүлгөн сметадагы төлөнүүчү 1724500 (бир миллион жети жүз жыйырма төрт миң беш жүз) сом суммадан 172450 (бир жүз жетимиш эки миң төрт жүз элүү) сом төлөнүүчү акча каражатын бөлүп берүү жагы Сайдыкум айыл өкмөтүнүн жергиликтүү бюджетинен суралсын.
3. Токтомдун аткарылышын көзөмөлдөө жагы Сайдыкум Айылдык Кеңешинин билим берүү, саламаттыкты сактоо, маданият жана экология, өзгөчө кырдаал, спорт жана жаштар боюнча туруктуу комиссиясына жүктөлсүн.

Сайдыкум айылдык Кеңешинин төрагасы Э. Досов.

  **Кыргыз Республикасы Кыргызская Республика**

 **Жалал-Абад облусу Жалал-Абадская область**

 **Базар-Коргон району Базар-Коргонский район**

 **Сайдыкум айылдык Кеңеш Сайдыкумский айылный Кенеш**

|  |
| --- |
|  |

Сайдыкум айылдык Кеңешинин VIII чакырылышынын кезексиз

XXI сессиясынын

**№5-Токтому**

05.10.2023-жыл Кызыл-Ай айылы

 Сайдыкум айыл аймагындагы

 “Алмаз-Суу” СПАна имарат курууга

 муниципалдык жерден жер тилкесин

 ажыратып берүү жөнүндө

Күн тартибиндеги маселе боюнча, Сайдыкум айыл өкмөтүнүн муниципалдык менчикке кабыл алуу комиссиясынын актысынын негизинде, “Алмаз-Суу” СПАнын өкүлдөрүнүн чогулушунун протоколунун негизинде, Сайдыкум айыл аймагынын “Алмаз-Суу” СПАсынын башчысы З.А.Нарматовдун билдирүүсүн угуп жана талкуулап, Сайдыкум айылдык Кеңешинин VIII чакырылышынын кезексиз XXI сессиясы,

**ТОКТОМ КЫЛАТ:**

1. Сайдыкум айыл аймагындагы “Алмаз-Суу” СПАсына имарат (конотора) курууга Хажир-Абад айылындагы муниципалдык бош жаткан жер тилкесин, Сайдыкум айыл өкмөтүнүн муниципалдык менчикке кабыл алуу комиссиясынын актысынын негизинде, “Алмаз-Суу” СПАнын өкүлдөрүнүн чогулушунун протоколунун негизинде, “Алмаз-Суу” СПАсына имарат курууга, Хажир-Абад айылындагы муниципалдык бош жаткан 300 чарчы метр жер тилкесин муниципалдык менчик реестрине киргизилсин.
2. Сайдыкум айыл аймагындагы “Алмаз-Суу” СПАсына имарат (контора) курууга Хажир-Абад айылындагы муниципалдык бош жаткан жер тилкесин, Сайдыкум айыл өкмөтүнүн муниципалдык менчикке кабыл алуу комиссиясынын актысынын негизинде, “Алмаз-Суу” СПАсына имарат курууга Хажир-Абад айылындагы муниципалдык бош жаткан 300 чарчы метр жер тилкесин функционалдык багытына жараша төмөндөгү 3 группанын А группасына бөлүнүп, классификациясы бекитилсин.

А-группасы Негизги объектилер

Б-Группасы Кошумча объектилер, бош жаткан жерлер

В-группасы Ашык объектилер, бош жаткан жерлер

1. Сайдыкум айыл аймагындагы “Алмаз-Суу” СПАсына имарат (контора) курууга курулушка тийиштүү документтерин, курулуштун долбоордук сметаларын даярдоого акча каражатын “Алмаз-Суу” СПАнын бюджетинен бөлүнсүн.
2. Токтомдун аткаруу жагы Сайдыкум айыл өкмөтүнүн башчысы Т.Р.Жолдошовго милдеттендирилсин
3. Токтомдун аткарылышын көзөмөлдөө Сайдыкум айылдык Кеңешинин төрагасынын орун басары А.Маматсаевага милдеттендирилсин.

Сайдыкум айылдык Кеңештин төрагасы: Э.И.Досов.

 **Кыргыз Республикасы Кыргызская Республика**

 **Жалал-Абад облусу Жалал-Абадская область**

 **Базар-Коргон району Базар-Коргонский район**

 **Сайдыкум айылдык Кеңеш Сайдыкумский айылный Кенеш**

|  |
| --- |
|  |

Сайдыкум айылдык Кеңешинин VIII чакырылышынын кезексиз

XXI сессиясынын

**№6-Токтому**

05.10.2023-жыл Кызыл-Ай айылы

 Сайдыкум айыл өкмөтүнүн муниципалдык

 менчик объекттерин пайдаланууга жана ижарага

 берүүнүн тартиби жөнүндө Типтүү жобону бекитүү

 жөнүндө

Кыргыз Республикасынын Министрлер кабинетине караштуу Мамлекеттик кызмат жана жергиликтүү өз алдынча башкаруу иштери боюнча мамлекеттик агенттигинин 2022-жылдын 28-июлундагы №189 буйругуна негиз, Сайдыкум айылдык Кеңешинин VIII чакырылышынын кезексиз XXI сессиясы,

**ТОКТОМ КЫЛАТ:**

1. Сайдыкум айыл өкмөтүнүн муниципалдык менчиктеги объектилерин жана мүлктөрүн реестри түзүлүп, классификациясы бекитилсин.
2. Сайдыкум айыл өкмөтүнүн муниципалдык менчик объекттерин пайдаланууга жана ижарага берүүнүн тартиби жөнүндө Типтүү жобо бекитилсин. (тиркеме катары тиркелет)
3. Токтомдун аткарылышын Сайдыкум айыл өкмөтүнүн башчысы Т.Р.Жолдошовго милдеттендирилсин.
4. Бул токтомдун аткарылышын көзөмөлдөө жагы Мыйзамдуулук, укук тартиби, депутаттык иш жана этика маселелери боюнча туруктуу комиссиясына тапшырылсын.

Сайдыкум айылдык Кеңештин төрагасы: Э.И.Досов.

 Сайдыкум айылдык Кеңешинин

05.10.2023-жыл №6 токтому

 Тиркеме

 Кыргыз Республикасынын

 Министрлер Кабинетине караштуу

 Мамлекеттик кызмат өз алдынча башкаруу

 жана жергиликтүү иштери боюнча

 мамлекеттик агенттигинин 2022-жылдын

 28-июлундагы № 189 буйругуна

**Муниципалдык менчиктеги объекттерди пайдаланууга жана ижарага берүүнүн тартиби жөнүндө**

**ТИПТҮҮ ЖОБО**

**1-глава. Жалпы жоболор**

1. Муниципалдык менчиктеги объекттерди пайдаланууга жана ижарага берүүнүн тартиби жөнүндө ушул Типтүү жобо (мындан ары – Жобо) Кыргыз Республикасынын Граждандык кодексинин, “Жергиликтүү мамлекеттик администрация жана жергиликтүү өз алдынча башкаруу органдары жөнүндө”, “Мүлккө муниципалдык менчик жөнүндө” Кыргыз Республикасынын мыйзамдарынын талаптарына ылайык иштелип чыгып, муниципалдык менчиктеги объекттерди кыймылдуу жана кыймылсыз мүлк түрүндө пайдаланууга жана ижарага берүүнүн тартибин жана шарттарын белгилейт.
2. Жергиликтүү өз алдынча башкаруунун аткаруу органы ушул Жобонун 8-главасын жана 11-пункттун кошпогондо, ушул Жобонун жана өз ыйгарым укуктарынын талаптарына ылайык муниципалдык мүлктү пайдаланууга жана ижарага берүү боюнча иш-аракеттерди өз алдынча жүзөгө ашырат.

**2-глава. Ушул Жободо колдонулган түшүнүктөр**

1. Ушул Жободо пайдаланылган түшүнүктөр:

**ижара** – ижарага берүүчү тарабынан муниципалдык менчиктеги объектти пайдалануу укугу менен ижарага алуучуга белгиленген акы алуу менен белгилүү бир мөөнөткө берүү;

(Агенттиктин 2023-жылдын 5-июнундагы № 164 буйругунун негизинде өзгөртүүлөр киргизилди)

**ижарачы** – ушул Жободо белгиленген тартипте муниципалдык менчиктеги объектке убактылуу ээлик кылуу жана пайдалануу укугу берилген жеке же юридикалык жак;

**ижарага берүүчү** – муниципалдык мүлктү ижарага берүүгө тиешелүү ыйгарым укуктар аларга берилген учурда жергиликтүү өз

алдынча башкаруунун аткаруу органы, ошондой эле муниципалдык мекеме, муниципалдык ишкана;

**аукцион** – тооруктун түрү, мында эң жогорку бааны сунуш кылган катышуучу жеңүүчү деп таанылат;

**аукционду алып баруучу** – тоорукту аукцион формасында жүргүзгөн жана аукционду өткөрүү эрежелеринин сакталышын көзөмөлдөгөн жак;

**арыз ээси** – муниципалдык менчиктеги объектти ижарага берүү боюнча тоорукка катышуу үчүн өтүнмө берген жеке же юридикалык жак;

**конкурс** – тооруктун түрү, мында тооруктун предметине карата ижарага берүүчү белгилеген шарттарды мыкты аткарууну сунуш кылган адам жеңүүчү деп табылат;

**муниципалдык менчиктеги объект** – жергиликтүү өз алдынча башкаруу органы менчик укугуна ээ болгон кыймылдуу же кыймылсыз мүлк;

**оперативдүү башкаруу** – жергиликтүү өз алдынча башкаруу органы тарабынан муниципалдык мекемеге анын уюштуруучусу койгон тапшырмаларды аткаруу үчүн бекитилген мүлктү пайдалануу укугунун формасы;

**пайдалануу** – жергиликтүү өз алдынча башкаруу органы уюштуруучу болуп саналган муниципалдык ишканаларга, муниципалдык мекемелерге, коммерциялык эмес уюмдарга, жергиликтүү өз алдынча башкаруу органы тоорук өткөрбөстөн акцияларына ээлик кылган акционердик коомдорго муниципалдык мүлк объекттерин берүүнүн формасы;

**муниципалдык менчиктеги объекттерди ижарага түз берүү** – жеке жана юридикалык жактарга (арыз ээлерине) муниципалдык менчиктеги объекттерге карата ижара укугун тоорук өткөрбөстөн түз сүйлөшүүлөр жолу менен берүү ыкмасы;

**тоорук** – муниципалдык менчикте турган объекттерге ижара укугун аукцион же конкурс түрүндө берүү ыкмасы;

**катышуучу –** тоорукка катышууга уруксат алган арыз ээси;

**чарба жүргүзүү** – жергиликтүү өз алдынча башкаруу органы тарабынан муниципалдык ишканага ал үчүн белгиленген ыйгарым укуктардын чегинде чарба (коммерциялык) иштерин жүргүзүү үчүн берилген мүлктү пайдалануу укугунун формасы.

1. **глава. Муниципалдык мүлктү пайдаланууга берүү**
2. Муниципалдык мүлк муниципалдык ишканаларга жергиликтүү маанидеги маселелерди жана муниципалдык ишкананын

экономикалык туруктуулугуна өбөлгө болуучу башка тапшырмаларды аткаруу үчүн жергиликтүү өз алдынча башкаруу органынын чечиминин негизинде чарба жүргүзүүгө берилет.

1. Муниципалдык ишканалар жергиликтүү өз алдынча башкаруунун аткаруу органынын макулдугу менен гана муниципалдык мүлктү субижарага өткөрүп бере алышат, күрөө катары көрсөтүп, башка операцияларды жүргүзө алышат.
2. Муниципалдык мүлк жергиликтүү маанидеги маселелерди чечип, уюштуруучунун функцияларын аткаруу үчүн жергиликтүү өз алдынча башкаруу органынын чечиминин негизинде муниципалдык мекемелерге оперативдүү башкарууга берилет.
3. Муниципалдык мекемелер муниципалдык мүлктү жергиликтүү өз алдынча башкаруунун аткаруу органынын макулдугу менен гана субижарага өткөрүп бере алышат.
4. Жергиликтүү өз алдынча башкаруу органы уюштуруучу катары иш алып барган коммерциялык эмес уюмдарга, ошондой эле жергиликтүү өз алдынча башкаруу органы жергиликтүү кеңештин чечими боюнча акцияларга ээ болгон акционердик коомдорго муниципалдык мүлктү пайдаланууга берүүгө укуктуу.
5. Пайдаланууга берилген муниципалдык мүлктүн субижарасы үчүн акы жергиликтүү бюджетке түшөт.
6. Жергиликтүү өз алдынча башкаруу иштери боюнча мамлекеттик ыйгарым укуктуу органы, ушул Жобонун жергиликтүү өз алдынча башкаруу органдары тарабынан аткарылышына мониторинг жүргүзүүгө укуктуу.
7. **глава. Тооруктардын түрлөрү**
8. Тооруктар аукцион же конкурс түрүндө өткөрүлөт.
9. Тооруктарды өткөрүүнүн негизги максаты муниципалдык менчикти ижарага берүү үчүн максималдуу бааны алуу жана жергиликтүү бюджеттин кирешелерин жогорулатуу зарылдыгы болгон учурларда аукциондун негизинде тооруктар дайындалат.

(Агенттиктин 2023-жылдын 5-июнундагы № 164 буйругунун негизинде өзгөртүүлөр киргизилди)

1. Аукцион түрүндөгү тооруктар электрондук соода аянтчасында электрондук форматта өткөрүлүшү мүмкүн. Тооруктар Кыргыз Республикасынын Өкмөтүнүн 2019-жылдын 29-мартындагы

№142 токтому менен бекитилген Муниципалдык мүлктү ижарага берүү келишимин түзүү укугуна электрондук форматта аукциондорду өткөрүү тартиби жөнүндө жобонун талаптарына ылайык жүргүзүлөт.

1. Тооруктарды өткөрүүнүн негизги максаты жергиликтүү жамааттын экономикалык же социалдык чөйрөдө өнүгүүсүн камсыз кылуу үчүн шарттарды түзүү болуп саналган учурларда конкурстун негизинде тооруктар өткөрүлөт.
2. Тооруктун бир түрүн колдонуу жөнүндө чечимди жергиликтүү кеңеш кабыл алат.
3. **глава. Тооруктарды уюштуруу боюнча жалпы жоболор**
4. Тооруктарды өткөрүү жөнүндө чечим кабыл алуу үчүн төмөнкүлөр негиз болуп бере алат:
* муниципалдык мүлктү ижарага берүү зарылдыгы жөнүндө жергиликтүү өз алдынча башкаруу органынын чечими,
* муниципалдык менчиктин айрым объекттерин ижарага берүү боюнча социалдык-экономикалык өнүктүрүү жана социалдык коргоо программасынын талабы,
* муниципалдык мүлктү ижарага алууга жеке жана юридикалык жактардын арызы.
1. Тооруктарды өткөрүү үчүн жергиликтүү өз алдынча башкаруунун аткаруу органы муниципалдык менчиктеги объекттерге ижара укугун берүү боюнча комиссия (мындан ары – Комиссия) түзөт.
2. Комиссиянын курамына жергиликтүү өз алдынча башкаруунун аткаруу органынын өкүлдөрү, жергиликтүү кеңештин депутаттары, коомчулуктун, коммерциялык эмес жана башка уюмдардын өкүлдөрү киргизилет.
3. Комиссиянын курамы, анын төрагасы жана катчысы жергиликтүү өз алдынча башкаруунун аткаруу органынын башчысынын чечими менен бекитилет.
4. Комиссиянын мүчөлөрүнүн саны 5 адамдан кем болбойт.
5. Тооруктарды даярдоо үчүн жергиликтүү өз алдынча башкаруунун аткаруу органы:
* пландаштырылган тооруктар боюнча маалыматтык өнөктүктү жүргүзөт,
* тоорукка катышууга талапкерлерден арыздарды кабыл алууну уюштурат,
* тооруктарды өткөрүү боюнча уюштуруу маселелерин чечет.
1. Комиссия
* келип түшкөн өтүнмөлөргө ушул Жобонун талаптарына ылайык баа берет,
* тооруктун жыйынтыгын протокол түрүндө бекитет жана аны жергиликтүү өз алдынча башкаруунун аткаруу органынын башчысына чечим кабыл алуу үчүн жиберет,
* муниципалдык менчиктеги объекттерди ижарага берүүгө байланышкан башка маселелерди ушул Жободо каралган компетенциясынын чегинде карайт.
1. Ижарага берүүчү тооруктарды өткөрүү үчүн төмөнкү документтерди даярдап, талапкерлерге берет:
* кыймылдуу же кыймылсыз мүлк объектисине үчүнчү жактардын укуктарынын жоктугу жөнүндө тастыктоочу маалымкатты;
* техникалык паспорттун көчүрмөсүн же объектинин техникалык мүнөздөмөлөрүн, анын ичинде техникалык коммуникациялар жөнүндө маалыматты;
* муниципалдык менчиктеги объекттин баалоочу же баланстык наркын;
* муниципалдык менчиктеги объекттер боюнча орточо айлык амортизациялык чегерүүлөрдүн эсебин;
* жергиликтүү салыктар (жер салыгы, мүлк салыгы) боюнча эсептерди;
* муниципалдык менчиктеги объекттин ижара акысынын баштапкы наркын.
1. Ижарага берүүчү арыз ээсинин талабы боюнча анын техникалык абалын текшерүү максатында ижара объектисине кирүүнү камсыз кылууга тийиш. Арыз ээсинин талабы боюнча ижарага берүүчү таанышып чыгуу үчүн объектке укук белгилөөчү жана башка документтерди берүүгө милдеттүү.
2. Өткөрүлгөн тооруктар жөнүндө кулактандыруу маалымат такталарына, шаардын/айылдык аймактын, райондун сайтына, социалдык тармактарга жана башка маалымат каражаттарына тоорук башталганга чейин 30 күндөн кечиктирбестен жайгаштырылат.

Кулактандырууда төмөнкүлөр көрсөтүлөт:

* объекттин аталышы жана анын жайгашкан жери,
* объекттин максаттуу багыты,
* тооруктарды өткөрүүнүн шарттары, күнү, орду,
* тооруктун баштапкы баасынын өлчөмү,
* арыздарды жана документтерди кабыл алуу башталган жана аяктаган күнү,
* тооруктун катышуучуларына коюлган квалификациялык талаптар (конкурс өткөрүлгөн учурларда),
* тоорук маселелери боюнча кошумча маалымат алууга шарт түзгөн арыздарды кабыл алуучу жердин дареги.
1. Талапкерлер жергиликтүү өз алдынча башкаруунун аткаруу органына 1-тиркемеде келтирилген форма боюнча коштомо документтерди чапталган конвертке салып беришет.
2. Талапкерлерди каттоону жергиликтүү өз алдынча башкаруунун аткаруу органынын жооптуу кызматкери жүргүзөт. Кызматкер каттоо фактысы жөнүндө талапкерге кабарлоо менен атайын каттоо журналына киргизет (2-тиркеме).
3. Тоорукка каттоодон өткөн жана белгиленген форма (3- тиркеме) боюнча арыз берген талапкерлер катыша алышат.
4. Эгерде тоорукка катышкандардын саны экиден кем болбосо, тоорук өттү деп таанылат.
5. Муниципалдык менчиктеги объектти ижарага берүүнүн баштапкы баасы объектиге байланышкан жер салыгынын, ошол объект үчүн мүлк салыгынын суммасынан кем болбоого тийиш.
6. Муниципалдык менчиктеги объектти ижаралоонун баштапкы баасын мүлктү баалоо боюнча сертификацияланган адистин корутундусунун негизинде белгилөөгө жол берилет.
7. Тоорук эки этап менен өткөрүлөт.
8. Биринчи этапта Комиссия өтүнмөлөрдү берилген документтердин толуктугу боюнча талаптардын сакталганына жараша баалайт.
9. Экинчи этапка өтүнмөлөрү берилген документтердин толуктугу боюнча тооруктун талаптарына шайкеш келген талапкерлер киргизилет.
10. Экинчи этапта төмөнкүлөргө баа берилет:
* аукцион үчүн – сунуш кылынган максималдуу баа боюнча,
* конкурс үчүн – коюлган максатка жетүү үчүн эң жакшы сунушталган шарттар боюнча.
1. Комиссиянын чечимдери Комиссиянын мүчөлөрүнүн жалпы санынын үчтөн экисинен кем эмес кворуму болгондо жөнөкөй көпчүлүктүн добуштары менен кабыл алынат.
2. Добуштар тең болгон учурда Комиссиянын төрагасынын добушу чечүүчү болуп саналат.
3. Тооруктарды өткөрүүнүн жыйынтыгы боюнча Комиссия протоколго кол койот, бул протокол тооруктун жеңүүчүсү менен келишим түзүү үчүн жергиликтүү өз алдынча башкаруунун аткаруу органынын башчысына жиберилет.
4. Жергиликтүү өз алдынча башкаруунун аткаруу органынын башчысы Комиссиянын мүчөлөрү ушул Жобону бузгандыгынын фактысы ырасталган учурда гана Комиссиянын пикирине макул болбоого укуктуу.
5. Комиссия же анын айрым мүчөлөрү жергиликтүү өз алдынча башкаруунун аткаруу органынын башчысынын чечими менен макул болбогон учурда тооруктун жыйынтыгы боюнча акыркы чечимди жергиликтүү кеңеш өзүнүн чечими менен кабыл алат.
6. Арыздарды баалоону жүргүзүүдө техникалык мүмкүнчүлүк болгондо Комиссиянын жыйындарын онлайн режиминде өткөрүүгө жол берилет.
7. **глава. Аукцион түрүндө тооруктарды өткөрүүнүн өзгөчөлүктөрү**
8. Аукционду өткөрүү үчүн жергиликтүү өз алдынча башкаруунун аткаруу органынын башчысы аукционду алып баруучуну дайындайт.
9. Аукциондун “арымы” баштапкы ижара акынын 10 пайызына чейинки өлчөмүндө белгиленет.
10. Аукцион лоттун аталышын, негизги мүнөздөмөлөрүн, баштапкы ижара акысын жана аукциондун “арымын” аукционду алып баруучу жарыялагандан башталат.
11. Аукциондун катышуучуларына номери коюлган билеттер берилет, алар кезектеги бааны жарыялагандан кийин билеттерди көтөрүп турушат.
12. Аукционду алып баруучу аукциондун баштапкы баасын жарыялайт жана катышуучуларга бааны аукциондун белгиленген “арымынан” кем эмес өлчөмдө жогорулатуу сунушу менен кайрылат.
13. Аукциондун катышуучусу өзүнүн билетин көтөрүп, лотту аталган баа боюнча сатып алууга макулдугун тастыктоо менен аукционду алып баруучуга кайрылат.
14. Эгер аукционду алып баруучу кезектеги бааны үч жолу жарыялагандан кийин катышуучулардын бири дагы андан жогору бааны сунуш кылбаса, акыркы – жогорку бааны сунуш кылган катышуучу жеңүүчү деп жарыяланат.
15. Аукциондун жеңүүчүсү аукцион өткөрүлгөн күнү аукциондун жыйынтыгы жөнүндө протоколго кол коюуга тийиш (4- тиркеме). Протоколго ошондой эле аукционду алып баруучу, Комиссиясынын мүчөлөрү кол коюшат.
16. Эгер аукциондун жеңүүчүсү аукциондун жыйынтыгы жөнүндө протоколго кол коюудан баш тартса, Комиссия аукциондун биринчи жеңүүчүсүнөн кийин экинчи жогорку бааны сунуштаган катышуучуга протоколго кол коюуну сунуш кылат. Эгерде рейтингде экинчи орунду ээлеген катышуучу аукциондун жыйынтыгы жөнүндө протоколго кол койсо, ал аукциондун жеңүүчүсү деп таанылат.
17. Протоколдун негизинде аукциондун жыйынтыгы жөнүндө протоколго кол койгондон тартып беш иш күндүн ичинде жергиликтүү өз алдынча башкаруунун аткаруу органы менен аукциондун жеңүүчүсүнүн ортосунда ижаралоо келишими түзүлөт.
18. Төмөнкү учурларда аукцион өткөн жок деп эсептелет:
* бир катышуучу катышса,

50-пунктта каралган учурда экинчи жеңүүчү аукциондун жыйынтыгы жөнүндө протоколго кол коюудан баш тартса,

* баштапкы ижара акысын үч жолу жарыялагандан кийин аукциондун бир да катышуучусу жогорку бааны сунуш кылбаса.
1. Аукцион өткөн жок деп таанылган учурда кайрадан аукцион дайындалат.
2. Эгер экинчи аукцион да өткөн жок деп таанылса, Комиссия ижара укугун кайрадан өткөрүлгөн аукциондун жалгыз катышуучусуна берүү тууралуу чечим кабыл алууга же тоорукту жокко чыгарууга укуктуу.

**7-глава. Конкурс түрүндө тооруктарды өткөрүүнүн**

**өзгөчөлүктөрү**

1. Жергиликтүү өз алдынча башкаруунун аткаруу органы муниципалдык менчиктин объекттерин максаттуу багытын жергиликтүү жамааттын керектөөлөрүнө, социалдык-экономикалык өнүктүрүү жана жергиликтүү жамаатты социалдык коргоо программасынын талаптарына, жергиликтүү өз алдынча башкаруу органынын чечимдерине жараша аныктайт.
2. Жергиликтүү өз алдынча башкаруунун аткаруу органы максаттуу багыттын негизинде объектти пайдалануу боюнча конкурстук талапты иштеп чыгат, ал конкурска катышууну каалагандарга берилет.
3. Арыз берүүчүлөрдөн конкурстук сунуштарды ачуу Комиссиянын мүчөлөрүнүн жана конкурстун катышуучуларынын же алардын ыйгарым укуктуу өкүлдөрүнүн катышуусу менен ишке ашырылат.
4. Комиссия келип түшкөн конкурстук сунуштарды кезеги менен ачат, конкурстун катышуучусунун маалыматтарын, конкурстун негизги шарттарын жарыялайт жана түшкөн конкурстук сунуштарды баалоого киришет.
5. Берилген арыздарды баалоонун жүрүшүндө Комиссия конкурстун катышуучуларына өздөрүнүн конкурстук сунуштарын түшүндүрүп берүү өтүнүчү менен кайрылууга укуктуу.
6. Конкурстун ар бир катышуучусуна конкурстук сунушун негиздеп берүү укугу берилет.
7. Конкурстук сунуштарды 5-тиркемеде берилген критерийлердин негизинде Комиссиянын ар бир мүчөсү өз-өзүнчө баалап чыгат.
8. Конкурстун жеңүүчүсү ар бир өтүнмө боюнча Комиссиянын мүчөлөрү койгон упайларды суммалоо жолу менен аныкталат.
9. Конкурстун жыйынтыгы боюнча Конкурстун бардык катышуучуларынын упайларын жана конкурстун жеңүүчүсүнө берилген бааны көрсөтүү менен протокол түзүлөт. Протоколдун формасы 6-тиркемеде берилди.
10. Конкурстун эки же андан көп катышуучулары алган упайлар тең болгон учурда эң жогорку ижара баасын сунуштаган катышуучу жеңүүчү болуп таанылат.

(Агенттиктин 2023-жылдын 5-июнундагы № 164 буйругунун негизинде өзгөртүүлөр киргизилди)

1. Эгерде бул учурда кайра баалоо бир жеңүүчүнү аныктай албаса, анда чечим бирдей жогорку упай алган катышуучулардын ортосундагы чүчүкулактын негизинде кабыл алынат.

(Агенттиктин 2023-жылдын 5-июнундагы № 164 буйругунун негизинде өзгөртүүлөр киргизилди)

1. Протоколдун негизинде конкурстун жыйынтыгы жөнүндө протоколго кол койгондон тартып беш иш күндүн ичинде ижарага берүүчү менен конкурстун жеңүүчүсүнүн ортосунда ижара келишими түзүлөт.
2. Эгер конкурстун жеңүүчүсү конкурстун жыйынтыгы жөнүндө протоколго кол коюудан баш тартса, Комиссия конкурстун биринчи жеңүүчүсүнөн кийин экинчи орунду ээлеген катышуучуга протоколго кол коюуну сунуш кылат. Эгерде экинчи орунду ээлеген катышуучу конкурстун жыйынтыгы жөнүндө протоколго кол койсо, ал конкурстун жеңүүчүсү деп таанылат.
3. Төмөнкү учурларда конкурс өткөн жок деп эсептелет:
* бир катышуучу катышса,

-67-пунктта каралган учурда экинчи орунду ээлеген тооруктун катышуучусу конкурстун жыйынтыгы жөнүндө протоколго кол коюудан баш тартса,

* эгерде Комиссиянын пикири боюнча бир дагы өтүнмө конкурс үчүн коюлган талаптарга жооп бербесе.
1. Конкурс өтпөй калды деп таанылган учурда, кайрадан конкурс дайындалат.
2. Эгер экинчи конкурс да өткөн жок деп таанылса, Комиссия ижара укугун кайрадан өткөрүлгөн конкурстун жалгыз катышуучусуна берүү тууралуу чечим кабыл алууга же конкурсту өткөрүүнү жокко чыгарууга укуктуу.

**8-глава. Муниципалдык менчиктеги объекттерди түз берүү**

1. “Мүлккө муниципалдык менчик жөнүндө” Кыргыз Республикасынын Мыйзамынын 15-беренесинин жоболору муниципалдык менчиктеги объекттерди тооруктарды өткөрбөстөн түз берүү ыкмасын колдонуу үчүн негиз болуп саналат.
2. Муниципалдык менчиктеги объекттерди тоорук өткөрбөстөн берүү жөнүндө чечим ар бир учур боюнча жергиликтүү кеңештин чечими менен кабыл алынат.
3. Муниципалдык менчиктин объекттерин ижарага түз берүү төмөнкү учурларда колдонулушу мүмкүн:
* муниципалдык мүлктү пайдаланган ижарага алуучу мурда түзүлгөн ижара келишиминин бардык талаптарын сактап, ижара мөөнөтү бүткөндөн кийин жергиликтүү өз алдынча башкаруу органына ижара жөнүндө өтүнүч менен кайра кайрылса,
* объекттин максаттуу багыты маанилүү социалдык маселелерди чечүү менен байланыштуу болуп, мында шаардын/айылдык аймактын чегинде бул социалдык тапшырманы аткарууга жөндөмдүү башка уюмдар болбосо;
* (Агенттиктин 2023-жылдын 5-июнундагы № 164 буйругуна ылайык абзац күчүн жоготту деп табылды)
* объектиге турмуштук оор кырдаалда турган адамдар: улгайган адамдар, жетим балдар, ден соолугунун мүмкүнчүлүктөрү чектелүү адамдар, аз камсыз болгон үй-бүлөлөрдүн өкүлдөрү жана башка талапкер болсо;
* муниципалдык менчиктеги объект белгиленген тартипте эки жолу ачык тоорукка коюлуп, ижарага берилбесе.
1. Муниципалдык менчиктеги объекттерди түз сүйлөшүүлөр жолу менен ижарага алууга талапкерлер жергиликтүү өз алдынча башкаруунун аткаруу органына арыз беришет, мында өтүнмөдө төмөнкүлөр көрсөтүлөт:
* арыз ээси жөнүндө маалымат (фамилиясы, аты, атасынын аты, жашаган жери),
* муниципалдык менчиктеги объекттин жайгашкан жери жана аталышы,
* болжолдуу максаттуу багыты,
* муниципалдык мүлктү түз берүү үчүн негиздеме,
* жергиликтүү жамаат ала турган пайда.
1. Комиссия арызды жана тиешелүү документтерди карап чыгат, андан кийин чечим кабыл алат, бул чечим протокол түрүндө таризделет.
2. Комиссиянын чечиминин протоколу муниципалдык менчиктеги объектти түз сүйлөшүүлөр жолу менен берүү боюнча акыркы чечимди кабыл алуу үчүн жергиликтүү өз алдынча башкаруунун аткаруу органы жергиликтүү кеңештин кароосуна киргизет.
3. Жергиликтүү кеңештин чечиминин негизинде жергиликтүү кеңештин токтому кабыл алынган күндөн тартып беш иш күндүн ичинде жергиликтүү өз алдынча башкаруунун аткаруу органынын башчысы менен ижарачынын ортосунда ижара келишими түзүлөт.

**9-глава. Муниципалдык мүлктү пайдаланууга же ижарага берүүдө келишимдик мамилелердин өзгөчөлүктөрү**

1. Муниципалдык мүлктү пайдалануу келишими ижарага берүүчү белгилеген мөөнөткө түзүлөт .

(Агенттиктин 2023-жылдын 5-июнундагы № 164 буйругунун негизинде өзгөртүүлөр киргизилди)

1. Муниципалдык мүлктү ижарага берүү мөөнөтүн ижарага берүүчү белгилейт.
2. Пайдалануу же ижаралоо келишиминин шарттарына өзгөртүүлөр жана толуктоолор тараптардын колдонуудагы ижара келишимине кошумча макулдашуу түзүү жолу менен киргизилет.
3. Ижара келишиминин мөөнөтү бүткөнгө чейин бир айдан кечиктирбестен өз милдеттерин талаптагыдай аткарган ижарачы жана ижарага берүүчү тараптар колдонуудагы ижара келишимине кошумча макулдашуу түзүү жолу менен ижаралоо келишимин ошол эле мөөнөткө узарта алышат.
4. Ушул Жобонун 82-пунктуна ылайык ижара келишимин узартуу жөнүндө кошумча макулдашуу айрым бир шарттар менен түзүлөт, эгерде ижарачы:
5. ижара акысын, туумдарды, коммуналдык төлөмдөрдү, эксплуатациялык чыгымдарды, жер салыгын жана мүлк салыгын төлөө боюнча карызы болбосо (эгерде аларды төлөө милдети ижарачыга жүктөлсө);
6. ижара акысын өз убагында төлөбөгөндүгү форс-мажордук жагдайлардан улам келип чыккан учурларды кошпогондо, ижарага алган мөөнөт ичинде ижара акысын бир нече жолу кечиктирбесе;
7. конкурстун жыйынтыгы боюнча түзүлгөн ижара келишиминде каралган милдеттенмелерди аткарса.
8. Ижарага берүүчүнүн кошумча макулдашуу түзүүдөн жүйөлүү баш тартуусу ижарачыга келишимди узартуу тууралуу сунушту алган учурдан тартып беш иш күндөн кечиктирбестен жазуу жүзүндө жиберилүүгө тийиш.
9. Ижара мөөнөтүн узартууда ижара акысы тараптардын макулдашуусу боюнча белгиленет.
10. Ижара келишими төмөнкү учурларда токтотулат:
11. келишимди колдонуу мөөнөтү жана/же мындай ижара келишимин узартуу жөнүндө кошумча макулдашуунун мөөнөтү аяктаганда;
12. тараптардын өз ара макулдашуусу боюнча ижара келишими бузулганда;
13. тараптардын биринин талабы боюнча сот ижара келишимин мөөнөтүнөн мурда бузганда;
14. ижарачы – юридикалык жак жоюлганда;
15. жеке жак – ижарачы каза болгондо, ал аракетке жөндөмсүз, аракетке жөндөмдүүлүгү чектелген же дайынсыз жок деп табылганда;
16. ижарачы ижара акысынын өлчөмүн өзгөртүүгө макул болбогондо.
17. Ижарага берүүчү келишим шарттарын бузган ижарачыдан буларды четтетүүнү талап кылууга укуктуу. Эгерде:
18. ижара объектисин же мүлктүн багытын ижара келишиминин шарттарын бузуу менен колдонуп жатса;
19. муниципалдык мүлктү ижарага берүүчүнүн макулдугусуз субижарага өткөрүп берсе;
20. ижара келишиминде белгиленген мөөнөт аяктагандан кийин катары менен эки жолудан ашык ижара акысын төлөбөсө;
21. эксплуатациялоо процессинде ижара объектинин техникалык мүнөздөмөлөрү начарласа, же зыянга учураса, аларды жоюу үчүн оңдоо-калыбына келтирүү иштерин жүргүзүү талап кылынса;
22. Ижарачы төмөнкү учурларда ижарага берүүчүдөн келишимдик милдеттенмелерди аткарууну же кетирген кемчиликтерди четтетүүнү талап кылууга укуктуу:
23. ижарага берүүчү келишимдин шарттарына ылайык ижара объектисин пайдаланууга тоскоолдуктарды жаратса;
24. ижарага берилген муниципалдык мүлктүн кемчиликтери болсо, ижара келишимин түзүүдө айтылбаса жана келишим түзүүдө ижара объектисин карап чыгуу учурунда аныкталбай калса.
25. Ижара келишимин токтотуу ижарачыны ижара акысын төлөө жана туумдар менен айыптарды төлөө зарылчылыгынан бошотпойт.
26. Ижарачы ижара мөөнөтүнүн ичинде капиталдык ремонт жасаган учурда тараптардын макулдашуусу боюнча ремонт иштерине кеткен чыгымдар ижара акысы катары эсепке алынышы мүмкүн.
27. Муниципалдык мүлктүн эскиришин калыбына келтирүү жана амортизациялык чегерүүлөрдү топтоо боюнча тараптардын милдеттенмелерди аткаруусу боюнча талаптарды көрсөтүү ижара келишимин түзүүдө милдеттүү шарт болуп саналат.
28. Ижарага берүүчү амортизациялык чегерүүлөрдү топтоо боюнча шарттардын сакталышына көзөмөлдү камсыз кылууга милдеттүү.
29. Ижара объектисин кабыл алуу-өткөрүп берүү жөнүндө шарттар ижара келишимине киргизилүүгө тийиш.
30. Эгерде ижара келишиминде башкача каралбаса, ижара объектисин кабыл алуу-өткөрүп берүүгө даярдоо ижарага берүүчүнүн милдети болуп саналат жана анын эсебинен жүзөгө ашырылат.
31. Келишим токтотулганда ижарачы ижара объектисин жакшы абалда ижарага берүүчүгө кайтарып берүүгө милдеттүү.
32. Ижара келишими боюнча милдеттенмелер аткарылбаган же талаптагыдай аткарылбаган учурда тараптар Кыргыз Республикасынын мыйзамдарында белгиленген жарандык-укуктук, тартиптик же жазык жоопкерчилигине тартылышат.
33. Күнөөлүү тарап экинчи тарапка келтирилген материалдык зыяндын жана ижара келишими боюнча өз милдеттерин аткарбаган же талаптагыдай аткарбаган бардык чыгымдардын ордун толтурууга милдеттүү.

 **Кыргыз Республикасы Кыргызская Республика**

 **Жалал-Абад облусу Жалал-Абадская область**

 **Базар-Коргон району Базар-Коргонский район**

 **Сайдыкум айылдык Кеңеш Сайдыкумский айылный Кенеш**

|  |
| --- |
|  |

Сайдыкум айылдык Кеңешинин VIII чакырылышынын кезексиз

XXI сессиясынын

**№7-Токтому**

05.10.2023-жыл Кызыл-Ай айылы

 Сайдыкум айыл аймагындагы

 айылдарды көрктөндүрүү, жашылдандыруу,

 тазалыкты жана тартипти сактоонун

 типтүү эрежелери жөнүндө

Кыргыз Республикасынын Президентинин 2022-жылдын 6-сентябрындагы №305 “Улуттук тазалык күнү жана 2023-2025жылдарга калдыктарды башкаруунун натыйжалуу инфракструктурасын түзүү боюнча иш-чаралардын планы жөнүндө” Жарлыгына ылайык, Сайдыкум айыл аймагындагы айылдарды көрктөндүрүү, жашылдандыруу, тазалыкты жана тартипти сактоонун жалпы жобосун бекитүү максатында, Сайдыкум айылдык Кеңешинин VIII чакырылышынын кезексиз XXI сессиясы,

**ТОКТОМ КЫЛАТ:**

1. Сайдыкум айыл аймагындагы айылдарды көрктөндүрүү, жашылдандыруу, тазалыкты жана тартипти сактоонун жалпы Жобосу бекитилсин.
2. Сайдыкум айыл аймагындагы айылдарды көрктөндүрүү, жашылдандыруу, тазалыкты жана тартипти сактоонун жалпы жобосунун эрежелерине ылайык иш алып баруу жагы Сайдыкум айыл өкмөтүнүн “Сейдикум-Тазалык” ишканасына жүктөлсүн.
3. Сайдыкум айыл аймагындагы айылдарды көрктөндүрүү, жашылдандыруу, тазалыкты жана тартипти сактоо иштерин көзөмөлгө алуу жагы Сайдыкум айыл өкмөтүнө жүктөлсүн.
4. Сайдыкум айыл аймагындагы айылдарды көрктөндүрүү, жашылдандыруу, тазалыкты жана тартипти сактоо үчүн жергиликтүү бюджеттен бөлүнгөн акча каражатын бөлүп берүү жагы Сайдыкум айыл өкмөтүнүн ФЭБ башчысына жүктөлсүн.
5. Токтомду аткаруу жагы Сайдыкум айыл өкмөтүнүн башчысы Т.Р.Жолдошовго милдеттендирилсин.
6. Токтомдун аткарылышын көзөмөлдөө жагы Мыйзамдуулук, укук тартиби, депутаттык иш жана этика маселелери боюнча туруктуу комиссиясына тапшырылсын.

Сайдыкум айылдык Кеңештин төрагасы: Э.Досов.

Сайдыкум айылдык Кеңешинин

05.10.2023-жыл №7 токтому

Тиркеме

Кыргыз Республикасынын Министрлер Кабинетине караштуу

Мамлекеттик кызмат жана

жергиликтүү өз алдынча башкаруу иштери боюнча

мамлекеттик агенттигинин буйругуна

**Шаар жана айыл аймагын көрктөндүрүү, жашылдандыруу, тазалыкты сактоонун типтүү эрежелери**

**§1. Жалпы жоболор**

* 1. Шаар жана айыл аймагын көрктөндүрүү, жашылдандыруу, тазалыкты сактоонун ушул типтүү эрежелери (мындан ары - Эрежелер) Кыргыз Республикасынын «Администрациялык укук бузуулар жөнүндөгү» кодексинин, «Өндүрүштүк жана керектөө калдыктары жөнүндөгү» Кыргыз Республикасынын Мыйзамдары, «Жергиликтүү мамлекеттик администрация жана жергиликтүү өз алдынча башкаруу органдары жөнүндөгү» Кыргыз Республикасынын мыйзамдарынын, Кыргыз Республикасынын мыйзамдарынын жана Кыргыз Республикасынын Президентинин «Улуттук тазалык күнү жана 2023-2025-жылдарга тиричилик калдыктарын башкаруунун натыйжалуу инфраструктурасын түзүү боюнча иш-чаралардын планы жөнүндөгү” КР Президентинин Указы жана калктуу конуштарды тышкы көрктөндүрүү жана айлана-чөйрөнү коргоонун абалына талаптарды аныктаган Кыргыз Республикасынын башка ченемдик укуктук актыларына ылайык иштелип чыккан.
	2. Эрежелер тышкы көрктөндүрүү, жашылдандыруу жаатында бирдиктүү жана милдеттүү талаптарды белгилейт, менчигинин түрүнө карабастан бардык юридикалык жана жеке жактар ​​үчүн шаарлардын жана айыл аймактарынын аймагын тазалоонун жана тейлөөнүн тартибин аныктайт.
	3. Жергиликтүү өз алдынча башкаруу органдары ушул Эрежелерде белгиленген көрктөндүрүү маселелери менен байланышкан жергиликтүү маанидеги маселелерди чечүү үчүн жоопкерчиликтүү болушат.
	4. Жергиликтүү өз алдынча башкаруу органы өз ыйгарым укуктарынын чегинде көрктөндүрүү маселелерин аткаруу боюнча кызмат көрсөтүүчүлөрдү аныктайт.

**§2. Негизги түшүнүктөр жана терминдер**

* 1. Ушул Жободо төмөнкүдөй түшүнүктөр жана терминдер колдонулат:

**Абонент -** тиричилик таштандыларын чыгаруу жана жок кылуу боюнча кызматтарды көрсөтүүгө келишим түзгөн же түзүүгө милдеттүү жеке же юридикалык жак;

**Калктуу конуштун сырткы келбетин көрктөндүрүү** - калктуу конуштун айланасында калктын жашоосу жана эс алуусу үчүн жагымдуу шарттарды түзүүнү камсыз кылуучу иштердин жана элементтердин топтому;

**Катуу калдыктарды чыгаруу** - атайын автотранспортторго ташып жүктөө, таштанды жайларын жана аларга кире бериш жерлерди төгүлгөн таштандылардан тазалоо, андан ары катуу калдыктарды чогултуучу жайлардан жок кылуу жайларына ташып жеткирүү;

**Газон** – жасалма жол менен түзүлгөн чөп каптаган жер тилкеси түрүндө жашылдандыруу элементи;

**Бекитилген аймак** - юридикалык же жеке жактардын менчигинде, ижарасында же пайдалануусунда имараттар, үй чарбалары, курулуштар жана башка объекттер жайгашкан аймак;

**Жашылдандырылган жерлер** - жасалма түрүндө жана табигый өсүп чыккан бак-дарак, бадал жана чөп өсүмдүктөрү;

**Ири көлөмдүү таштандылар** – керектөөдөн чыккан жана көлөмүнүн чоңдугуна байланыштуу атайын таштанды ташуучу унаалар менен ташууга мүмкүн болбогон үй тиричилик жана чарбалык иштердин калдыктары (тиричилик техникасы, эмерек ж.б.);

**Контейнер аянтчасы** - өндүрүштүн жана үй тиричиликте керектелген буюмдардын калдыктарын, катуу калдыктарды чогултуу жана убактылуу сактоо үчүн керектүү сандагы контейнерлер орнотулуп, атайын жабдылган аянт;

**Таштанды** - ар кандай калдыктар, анын ичинде катуу тиричилик калдыктары, ири көлөмдүү калдыктар, керектөө жана өндүрүш калдыктары;

**Уруксат берилбеген жерге ташталган таштандылар** – чектелген аянтта көлөмү 30 куб метрден ашык юридикалык же жеке жактардын ишинин жүрүшүндө пайда болгон катуу калдыктарды, көлөмдүү таштандыларды, өндүрүш жана курулуш калдыктарын, башка калдыктарды туш келген жерге (уруксатсыз) таштоо (жерге салуу) же сактоо.

**Парк** - эс алууга жана көнүл ачуучу оюн-зоок өткөрүүгө арналган жалпы пайдалануудагы жашылдандырылган аймак;

**Катуу калдыктарды чогултуу, чыгаруу жана жок кылуу боюнча кызматтарды көрсөтүүчү (Кызмат көрсөтүүчү)** – катуу калдыктарды чогултуу, ташып чыгаруу, жок кылуу жана калктуу конуштун аймагын санитардык тазалоо боюнча жергиликтүү өз алдынча башкаруу органы менен келишим түзгөн юридикалык же жеке жак.

**Курчап турган айланадагы аймак** - юридикалык же жеке жактардын менчигинде, ижарага алынган же пайдаланылган жер тилкесинин, имараттын, чарбалык курулуштун жана башка объекттердин чек араларына периметри боюнча тикелей чектеш, ижара укугунан бошотулган муниципалдык аймак;

**Коомдук келишим** (ушул Эрежелер үчүн) - кызмат көрсөтүүчү менен керектөөчүнүн ортосунда түзүлгөн келишим, анда кызмат көрсөтүүчү ага кайрылган ар бир адамга карата аткарууга милдеттүү кызматтарды көрсөтүүчүнүн милдеттери белгиленген;

**Коомдук сунуш/оферта** (ушул Эрежелер үчүн) – кызмат көрсөтүүчүнүн сунушу, андан сунуш киргизген кызмат көрсөтүүчүнүн сунушта көрсөтүлгөн шарттарда келишим түзүү эрки байкалат;

**Аймакты санитардык жактан тазалоо** – аймакты тазалоо, көчөдөгү таштандыларды, калдыктарды чогултуу;

**Көчөдөгү таштандылар** – жолдордо, тротуарларда, эс алуучу сейил бактарда жана башка коомдук жайларда пайда болгон таштандылардын түрү (көчө таштандылары), алар грунт, кум-таш, топурак, табигый өсүүчү бак дарактардын материалдары (жыгачтар, өсүмдүктөрдүн калдыктары), кагаз, картон, полиэтилен, айнек, чүпүрөк, металл жана башка материалдардан турат.

**Тиричиликтеги катуу калдыктар (мындан ары - ТКК)** – адамдар күнүмдүк турмуш тиричилигинде колдонгон, анын ичинде тамак-аш азыктарын жасоодон, турак үйлөрдү, үйдүн тегерегиндеги короолорду жана жалпы эл колдонуучу жайларды жыйноодон, турак жайларда үй жаныбарларын жана үй канаттууларын багуудан пайда болгон жана ошондой эле эскирген, үйдөгү пайдаланылбай калган буюмдардын калдыктары.

**§3.** **Турмуш тиричиликтеги калдыктарды чогултуу жана чыгаруу иштерин уюштуруу**

* 1. Айыл аймакка караштуу жерде жашаган же өзүнүн ишмердүүлүгүн жүргүзгөн физикалык же юридикалык тараптар (абоненттер) жергиликтүү өз алдынча башкаруу органдары ТКК ташып чыгаруу кызматын көрсөтүүчү менен ТКК ташып чыгаруу боюнча келишимдерди түзүүгө милдеттүү.
	2. Жеке турак жайларда жана көп кабаттуу үйлөрдө жашаган тургундарга КР Жарандык Кодексинин нормаларына ылайык коомдук келишимдерди же коомдук сунуштардын/офертанын негизиндеги келишимдерди түзүүгө жол берилет.
	3. Шаардын, айыл аймагынын жерлеринде ТККны төмөнкү фракциялар боюнча милдеттүү түрдө сорттоо жүргүзүү киргизилет:
1. Пластик бөтөлкөлөр, полиэтилен баштыктар, кагаз-картон сыяктуу кайра иштетүүчү калдыктар;
2. Мөмө жемиштер, жашылчалар түрүндөгү органикалык калдыктар;
3. Калдыктар, сөөк, айнек, темир тезек буюмдары, от жаккандан чыккан күл сыяктуу кайра иштетилбеген таштандылар.
	1. Жеке турак жайларда жашаган тургундар калдыктарды мүшөктөргө бөлүштүрүп иргейт.
	2. Тургундар кварталдын/айылдын чогулушунда кийинки ташып чыгуу үчүн калдыктарды сактоочу жайларды макулдашат.
	3. Кызмат көрсөтүүчү өзүнүн мүмкүнчүлүгүнө жараша тургундарды кайра иштетүүчү калдыктарды сорттоп салуу үчүн мүшөктөр менен камсыздайт.
	4. Абонент кайра иштетилүүчү калдыктарды иргөө/сорттоо боюнча өзүнүн милдеттенмелерин адилеттүүлүк менен аткарган учурда, кызмат көрсөтүүчү андай кардар үчүн тарифтик бааны төмөндөтүү мүмкүнчүлүгүн карап чыгат.
	5. Көп кабаттуу үйлөрдө жашаган тургундар кадыктарды контейнерлерге чогултат.
	6. Контейнер аянтчаларынын бети асфальтталып же бетон менен жабылып, кирип-чыгууга ыңгайлуу жолдун боюнда эңкейиште жайгашууга тийиш.
	7. Контейнер аянтчаларынан ага жакын жайгашкан жерге таштандылар жайылбашы үчүн үч тарабынан тосулган тосмосу болушу керек. Контейнер аянтчаларын белгиленген тартипте иштелип чыккан жана макулдашылган жеке долбоорлор (эскиздер) боюнча жабык типтеги даярдоого жол берилет.
	8. Контейнерлер дезинфекциялоочу каражаттар менен жууп тазаланып турушу керек.
	9. Контейнер аянтчаларын тазалоо (жыйноо) үчүн жоопкерчилик төмөнкүлөргө жүктөлөт:
* жалпы колдонуудагы муниципалдык аймактарда жайгашкан контейнер аянтчалары - кызмат көрсөтүүчүгө;
* ижарадагы, ээлик кылуудагы, пайдалануудагы аймактарда жайгашкандар боюнча – ведомстволордо, мекеме-уюмдарда, ишканаларда жана башка чарба жүргүзүүчү субъекттерде, физикалык жана юридикалык тараптарда болот;
	1. Таштандылар салынган мүшөктөрдү же контейнерлердеги калдыктарды жүктөө учурунда чачылган таштандылар үчүн жоопкерчилик кызмат көрсөтүүчүгө жүктөлөт.
	2. Чарба ишмердүүлүгүн жүргүзүүчү мекеме-уюмдардын таштандыларын чогултуу жана убактылуу сактоо ошол ишканалардын ушул максат үчүн атайын жабдылган шаймандарынын күчү менен ишке ашырылат.
	3. Таштанды салынган мүшөктөрдү чогултуучу аянттардын же таштандылар салынган мүшөктөрдүн ашып-ташып жыйылып кетишине, контейнерлердеги таштандыларды өрттөөгө жол берилбейт. Таштандылар графиги боюнча өз убагында ташылып кетүүгө тийиш.
	4. Контейнер аянтчаларын жана контейнерлерди эксплуатациялаган жана тейлеген мекеме-уюмдар өз убагында ремонттоп, оңдоо иштерин жүргүзүп, пайдалануудан чыккан контейнерлерди алмаштыруусу керек.
	5. Таштандыларды чогултуу үчүн жайлар, же контейнерлер жергиликтүү өз алдынча башкаруу органы, айыл башчылары, кварталдык комитеттер жана катуу таштандыларды чыгаруу боюнча кызмат көрсөтүүчү менен макулдашуу боюнча атайын жабдылган аянтчаларга коюлат.
	6. Жолдун өтүүчү бөлүгүнө, тротуарларга, газондорго, ошондой эле ирригациялык каналдардан 10 метрден жакын аралыкка таштанды салынган мүшөктөрдү коюуга жана контейнерлерди орнотууга тыюу салынат.
	7. Түзүлгөн келишимдерге ылайык абоненттерден таштандыларды чыгаруу тиричиликте колдонулган катуу калдыктарын чыгаруу боюнча кызмат көрсөтүүчү тарабынан ишке ашырылат.
	8. Кызмат көрсөтүүчүнүн тейлөөсүнө кирбеген юридикалык жактар ​​таштандыларды өздүк автотранспорт каражаттары менен таштанды жайларына ташып чыгарышат.
	9. Түзүлгөн келишимдерге ылайык, абоненттерден катуу таштандыларды ташып чыгаруу үчүн төлөмдөр жергиликтүү кеңеш бекиткен тарифке ылайык алынат.
	10. Юридикалык жана жеке жактар ​​катуу калдыктарды чыгаруу жана жок кылуу боюнча кызмат көрсөтүүлөр үчүн төлөмдөрдү жергиликтүү өз алдынча башкаруу органдарынын ченемдик укуктук актыларына жана кызмат көрсөтүүчү менен түзүлгөн келишимдерге ылайык өз убагында жана толук көлөмдө төлөөгө милдеттүү.
	11. 27-пунктта көрсөтүлгөн талаптар аткарылбаса, Кыргыз Республикасынын Жоруктар жөнүндө кодексинин ченемдерине ылайык, көрктөндүрүү жана жакшыртуу эрежелерин бузгандыгы үчүн жаза чаралары бөлүгүндө көрсөтүлгөн жоопкерчиликти тартат.
	12. Көлөмдүү таштандыларды (калдыктарды) чыгаруу үчүн жоопкерчилик ири өлчөмдөгү калдыктарга ээ болгон ишканаларга, мекемелерге жана жеке жактарга жүктөлөт.
	13. Кыймылсыз объекттерди курууну жана (же) оңдоону жүзөгө ашыруучу жеке жана юридикалык жактар ​​ишти баштоонун алдында курулуш калдыктарын чыгаруу боюнча келишимдерди түзүүгө, аларды өз алдынча (таштанды чыгаруу келишимине ылайык) же таштанды чыгаруучу кызмат көрсөтүүчү менен түзүлгөн келишим боюнча алып чыгууга милдеттүү.
	14. Газондорду түшкөн жалбырактардан тазалоо, бак-дарактарды санитардык кыркуу, бак-дарактарды кыюу, тосмолорду бузуу, чөптөрдү чабуу жана башка иштердин натыйжасында пайда болгон таштандылар катуу калдыктарды чыгаруу боюнча кызмат көрсөтүүчү тарабынан жүзөгө ашырылат.
	15. Муниципалдык көчөлөрдү жана аянттарды муниципалдык заказ боюнча тазалоонун натыйжасында пайда болгон көчө таштандыларын чыгарууну катуу таштандыларды чыгаруу боюнча кызмат көрсөтүүчү ишке ашырат.
	16. Көчөлөргө, базарларга, сейил бактарга жана башка коомдук жайларга таштанды челектерин орнотуу зарыл.
	17. Калк массалык түрдө баруучу жайларда таштанды челектер бири-биринен 50 метр аралыкта жайгаштырылат. Көчөлөрдө бири-биринен 100 метрге чейинки аралыкта болот. Таштанды челектер ар бир кире бериштеги көп кабаттуу турак жайлардын короолорунда болушу керек. Жүргүнчүлөрдү ташуучу коомдук транспорттун аялдамаларында жана мекеме-уюмдарга кире бериште таштанды челектердин саны экиден кем эмес болууга тийиш.
	18. Таштанды челектер бекитилип берилген аймактарды тейлөөгө жооптуу жеке жана юридикалык жактар ​​тарабынан өз каражаттарынын эсебинен орнотулат.
	19. Коңшу аймакка жана башка коомдук жайларга таштанды челектери жергиликтүү бюджеттин каражаттарынын же катуу калдыктарды чыгаруу боюнча кызмат көрсөтүүчүнүн бюджетинин эсебинен орнотулат.
	20. Таштанды челектерди тазалоо иштери катуу калдыктарды чыгаруу боюнча кызмат көрсөтүүчү тарабынан толтурулганына жараша, бирок күнүнө бир жолудан кем эмес жүргүзүлөт. Таштанды челектер алардын кирдегенине жараша, бирок жумасына бир жолудан кем эмес жуулат.
	21. Бөлүнгөн жерге орнотулган таштанды челектерин объекттердин ээлери жана ижарачылары жууйт.
	22. Таштандыларды уруксатсыз таштоого, өрттөөгө күнөөлүү адамдар укук бузуулар жөнүндө колдонуудагы мыйзамдарга ылайык жоопкерчиликке тартылат.
	23. Таштандыларды уруксатсыз таштаган адамдарды аныктоого мүмкүн болбогон учурда, таштандыларды жок кылуу жана уруксат берилбеген таштанды таштоочу жайларды рекультивациялоо жергиликтүү өз алдынча башкаруу органы же ал жактан ыйгарым укук берилген адам тарабынан белгиленген тартипте, белгиленген мөөнөттөрдө аймактын менчик ээсинин же жерди пайдалануучунун каражаттарынын эсебинен жүргүзүлөт.
	24. Таштандыларды жок кылуучу жайларды күтүү үчүн жоопкерчилик жергиликтүү өз алдынча башкаруунун аткаруу органына жана таштандыларды чыгаруу боюнча кызмат көрсөтүүчүгө жүктөлөт.

**§4.** **Санитардык тейлөө жана аймакты тазалоону уюштуруу**

* 1. Жалпы пайдалануучу жайларды санитардык жактан тейлөө таштандыларды, калдыктарды үзгүлтүксүз тазалоону, кышында - карды, музду тазалоону, жолдун бөлүгүн жана тротуарларды кум менен себүүнү, жайында - жолдун беттерин, тротуарларды, чакан архитектуралык формаларды жууп, сугаруу, газондорду чабуу, жашыл аянтчаларды кароону камтыйт.
	2. Уюмдар, чарба жүргүзүүчү субъекттердин менчик ээлери, турак жайлардын жана турак эмес жайлардын менчик ээлери өз каражаттарынын эсебинен бөлүнгөн, бекитилип берилген жана ага чектеш аймактарды күн сайын санитардык тазалоону өз алдынча жүргүзүүгө, же болбосо жергиликтүү өз алдынча башкаруу органы менен келишими бар санитардык тазалоо кызматтарын көрсөтүүчү менен тиешелүү келишимди түзүүгө милдеттүү.
	3. Таштандыларды сактоо кызмат көрсөтүүчү менен түзүлгөн келишимге ылайык жүргүзүлөт.
	4. Технологиялык карталарга жана башка документтерге ылайык муниципалдык заказ боюнча башка коомдук аймактардын көчөлөрүн, аянттарын, сейил бактарын, ирригациялык тармактарын тазалоо иштерин уюштуруу жана жүргүзүү үчүн кызмат көрсөтүүчү жоопкерчилик тартат.
	5. ​​Имараттардын жана курулуштардын, турак жана турак эмес жайлардын менчик ээлери, ижарачылары, аларга бекитилген аймактардын чегинде, чарбалык жана турак жай участокторун, жашыл аянтчаларды жана ирригациялык тармактарды үзгүлтүксүз тазалоону, күтүүнү камсыз кылууга милдеттүү, анын ичинде:
* узундугу боюнча - имараттарга, үй чарбаларына же участокторго жанаша турган бүткүл аймак боюнча;
* туурасы боюнча - жолдун же сквердин жүрүүчү бөлүгүн бойлото, ал эми бир жактуу имаратта – жүрүүчү, анын ичинде карама-каршы тротуарды кошуп, бөлүктүн туурасын бойлой;
	1. Эгерде бир имаратта бир нече пайдалануучулар (ижарачылар) жайгашкан болсо, ага чектеш аймакты санитардык жактан тейлөө үчүн жоопкерчилик имараттын менчик ээсине жүктөлөт. Бул учурда жоопкерчилик чөйрөлөрүнүн чектерин аныктоо ижара келишими же имаратты бардык пайдалануучулар кол койгон келишим менен да аныкталышы мүмкүн.
	2. Кызмат көрсөтүүчү жолдордун бөлүктөрүн, көчөлөрдү жана аянттарды, тротуарларды, коомдук транспорттун аялдамаларын (ижарага алынгандардан тышкары) жана башка муниципалдык аймактарды, анын ичинде газондордун жана ирригациялык тармактарды тазалоо менен кошо, ошол жерлерде туш келди чачылып калган таштандыларын тазалайт.
	3. Кызмат көрсөтүүчү коомдук дааратканаларды күтүүнү жана тейлөөнү камсыз кылат.
	4. Жергиликтүү өз алдынча башкаруунун аткаруу органы көчөдөгү убактылуу соода жайларын, соода объектилерине жанаша жайгашкан аймактарды (соода павильондору, курама соода борборлору, чатырлар, күркөлөр ж.б.) тазалоо үчүн жоопкерчиликти ушул соода объектилеринин ээлерине жүктөйт.
	5. Узак мөөнөткө пайдаланылбай жаткан жана өздөштүрүлбөгөн аймактарды, имараттар бузулган жерлерди тазалоо үчүн жоопкерчилик ушул аймакка бекитилген жерди пайдалануучуларга же жер ээлерине жүктөлөт.
	6. Көп кабаттуу үйлөрдүн чектеш аймактарынын тазалыгы үчүн турак жай ээлеринин кызыкчылыктарын коргогон уюмдар жооп берет.
	7. Суу канализациясын (дренаждык тармакты) бүтөп коюуга, ошондой эле калдыктарды жана тиричилик таштандыларын суу кудуктарына төгүүгө тыюу салынат.

**§5.** **Тартипти, тазалыкты жана көрктөндүрүүнү камсыз кылуу**

* 1. Юридикалык жана жеке жактар ​​айыл өкмөттөрүнүн бүткүл аймагында, анын ичинде коомдук жайларда тазалыкты жана тартипти сактоого, көрктөндүрүү элементтеринин (жолдор, тротуарлар, газондор, кичи архитектуралык формалар, сырткы жарыктандыруу, ирригациялык түйүн ж.б.) бузулушуна жана зыян тартышына жол бербөөгө, ар кандай мүлк объектилерине кам көрүүгө милдеттүү.
	2. Айыл өкмөттөрүнүн аймагында тиричилик жана курулуш таштандыларын, өндүрүш калдыктарын, контейнерлерди, кыйылган бак-дарактарды, жалбырактарды, карды жалпы пайдаланылып жаткан жерге чыгарууга жол берилбейт.
	3. Таштанды челектерин, көчө чырактарын, эстеликтерди, отургучтарды жана башка чакан архитектуралык формаларды бузууга жана зыян келтирүүгө тыюу салынат.
	4. Ишканалардын жана жеке чарбалардын ички аймактарында, жер тилкелеринде таштандыларды, жалбырактарды, контейнерлерди, автоунаалардын дөңгөлөктөрүн, өндүрүш калдыктарын өрттөөгө, от жагууга, таштандыларды көмүүгө тыюу салынат.
	5. Газондорго, гүлзарларга, клумбаларга, балдар аянтчаларына, ирригациялык жана коллектордук-дренаждык тармактарга ар кандай багыттагы объекттерди жайгаштырууга, ошондой эле ирригациялык тармактардын жумушчу бөлүгүн тарытуучу түтүктөрдү төшөөгө тыюу салынат.

**§6. Жашылдандыруу.**

* 1. Объектилерди жашылдандырууга төмөнкү иштер кирет:
* бак-дарактарды олтургузуу,
* бак-дарактарды жана бадалдарды, гүлзарларды багуу боюнча иштер – жер кыртышын азыктандыруу, сугаруу, жумшартуу, отоо чөптөрдү тазалоо, өсүмдүктөрдү зыянкечтерден, илдеттерден жана отоо чөптөрдөн коргоо, жылуулукту сүйүүчү өсүмдүктөрдү коргоо (бардык тиешелүү жумуштарды аткаруу менен), жер семирткичтерди, таштандыларды жүктөө жана түшүрүү; куурап калган жана кулай турган дарактарды кыюу ​​жана башкалар;
* газонду багуу боюнча жумуштар - тырмоо, жумшартуу, жер семирткичтерди чачуу, сугаруу, отоо чөптөрдү тазалоо, таштандыларды жана түшкөн жалбырактарды жыйноо, топуракка отургузуу, газондун капталындагы өсүмдүктөрдү кыюу, чөптөрдү чабуу, пестициддер жана гербициддер менен дарылоо;
* скверлерди жана бакчаларды тосуу;
* шаар, айыл жерлерин жашылдандырууга тиешелүү жана башка дагы жумуштарды аткаруу.
	1. Жашыл аймактарды талаптагыдай күтүү жана сактоо үчүн жоопкерчилик төмөнкүлөргө жүктөлөт:
* Жалпы пайдалануудагы аймактарда - парктарда, скверлерде, сейил бактарда, көчөлөрдө – жергиликтүү өз алдынча башкаруу органы аныктаган тиешелүү кызматтарды/иштерди аткаруучуга;
* турак жайлар жайгашкан кичи райондордогу жана квартал ичиндеги участоктордо - үй жана кварталдык комитеттерге, турак жай ээлеринин бирикмелерине, имараттарды ижарага алуучуларга жана жер участокторунун ээлерине;
* уюмдардын, ишканалардын жана башка юридикалык жактардын аймактарында ошол жердеги уюмдардын жетекчилерине;
	1. Жашыл аянттардын бардык түрлөрү үчүн сугаруунун жыштыгы май айынан октябрды кошо алганда 7-10 күндө бир жолудан кем эмес болушу керек.
	2. Жашылдандыруу объектилериндеги жашыл аянттарды сугаруу эртең менен саат 8.00-9.00дөн кечиктирбестен же кечинде саат 18.00-19.00дөн кийин жүргүзүлөт.
	3. Кызматтарды/иштерди сунуштоочу жашыл аянтчалардын таажысын өз убагында кыркууну камсыз кылат.
	4. Таажыны санитардык кыркуу иштерине - эскирген, илдетке чалдыккан, куурап калган жана бузулган бутактарды, ошондой эле таажысы ичине карай өскөн же бири-бирине жакын жайгашкан бутактарды алып салуу сыяктуу иштерди аткаруу камтылат. Санитардык кыркуу жыл сайын бүткүл вегетация мезгилинде жүргүзүлөт.
	5. Түзүлүшүн келтирүү үчүн кыркуу - таажыга ылайыктуу түзүлүштү камсыздоо, өсүмдүктөрдүн бийиктигин тегиздөө, жол белгилеринин, светофорлордун ж.б. көрүнүүсүн камсыз кылуу максатында жүргүзүлөт. Бак-дарактарды жана бадалдарды калыптандыруу иштери бак-дарактар чаңдашып (ширелерин бөлүп чыгаруу) жаткан мезгилде (апрель-май) жүргүзүлбөйт.
	6. Аймактарды жашылдандыруу аларды курулуш материалдарынын калдыктарынан, таштандылардан тазалоодон, жер астындагы коммуникацияларды жана курулмаларды төшөөдөн, жолдорду, өтмөлөрдү, тротуарларды төшөөдөн, аянтчаларды жана тосмолорду иретке келтиргенден кийин жүргүзүлөт.
	7. Өсүшү начар бак-дарактарды жана бадалдарды, таажысы бузулган (бир жактуу, жалпак ж.б.), жаракалары бар, ошондой эле зыянкечтерден жана илдеттерден жабыркаган бак-дарактарды отургузууга тыюу салынат.
	8. Шаар/айыл аймактарынын чегинде жайгашкан бардык жашыл зоналар менчигинин түрүнө карабастан бирдиктүү жашыл фондду түзөт жана коргоого алынат.
	9. Менчигинин түрүнө карабастан, аймагында жашыл аянтчалары бар юридикалык жана жеке жактарга, ишканалардын, уюмдардын жана мекемелердин жетекчилерине милдеттендирилет; жана ошондой эле жашыл аянтчаларды талаптагыдай күтүү жана сактоо жоопкерчилигин алгандар төмөнкүлөрдү камсыздашат:
* иштеп жаткан жашыл аянттардын бузулбай жана жок кылынбай толук сакталышына, ошондой эле өсүмдүктөрдү зыянкечтерден, илдеттерден жана отоо чөптөрдөн коргоону камсыз кылууга;
* жашыл зоналарды өз убагында квалификациялуу күтүүнү жана реконструкциялоону (капиталдык оңдоону), анын ичинде бул иштерди аткарууга жашылдандыруу боюнча адистештирилген ишканаларды тартуу жолу менен камсыз кылуу;
* жашыл зоналар өскөн аймактардын тиричилик жана өндүрүш калдыктары, курулуш калдыктары, канализация сыяктуу өсүмдүктөргө зыяндуу башка заттар менен булганышына жол бербөө;
* жайында жана кургакчылыкта газондорду, гүлзарларды, бак-дарактарды жана бадалдарды сугаруу;
* газондорду тебелеп кетүүгө жана аларга курулуш материалдарын, кумдарды, калдыктарды, кар, муз сыныктарын жана башкаларды сактоого жол бербөөгө;
* жаңы бак-дарактарды жана бадалдарды отургузуу, жолдордун тармагын өзгөртүү менен кайра куруу жана техниканы жайгаштыруу иштери агротехникалык шарттарды так сактоо менен белгиленген тартипте макулдашылган долбоорлор боюнча гана жүргүзүлүүгө тийиш;
* багуу жана оңдоо процессинде жүргүзүлгөн бак-дарактарды жана бадалдарды кыюу жана кайра отургузуу иштери бардык учурларда ушул Эрежелердин талаптарына ылайык жүзөгө ашырылат;
	1. Жашылдандырылган аймактарда төмөнкүлөр тыюу салынат:
* жашыл аянтчаларды кыюуга же жок кылууга уруксат берилген учурларын кошпогондо, жашыл аянтчаларды бузууга жана жок кылууга;
* тиешелүү кызматтардын макулдугу жок бак-дарактарды, бадалдарды өз алдынча кыюуга жана отургузууга, огороддорду жана газондорду иретке келтирүүгө;
* бакчанын жана парктын жолдорун тазалоодон алынган таза кардан тышкары, таштандыларды, карларды жана муздарды төгүүчү жайларды уюштурууга;
* калдыктарды жана башка булганган заттарды газондорго төгүүгө;
* жалбырактарды күйгүзүүгө, жапырт жалбырак түшүү мезгилинде аларды арыктарга шыпырып салууга, алар менен бак-дарактарды жана бадалдарды көмүп салууга (аларды көчө бойлой жайылып кетпеши үчүн үймөктөргө чогултуу, компост салуу үчүн атайын бөлүнгөн жерлерге алып салуу же таштанды жайларына алып баруу максатка ылайыктуу);
* от жагууга жана өрт коопсуздугунун эрежелерин бузууга;
* бак-дарактарга мыктарды кагууга, бак-дарактарга зыян келтирүүчү илгичтерди, көрнөк-жарнактарды, кулактандырууларды, мамлекеттик номурларды, белгилерди, электр зымдарын, лампалардын электр гирляндаларын, туу гирляндаларын чаптоого, тикенек зымдарды жана башка тосмолорду тосууга;
* дарактардан шире, чайыр алууга, кабыгын кесип, оюктарды, жазууларды жасоого жана башка механикалык зыян келтирүүгө;
* белгиленген эрежелер боюнча макулдашуусуз инженердик коммуникацияларды төшөө үчүн казуу иштерин жүргүзүүгө;
* газондордо жана жашыл мейкиндиктери бар башка аянттарда транспорт каражаттарын өткөрүү жана токтотууга;
* гүлдөрдү үзүп, дарактардын жана бадалдардын бутактарын сындырууга;
	1. Жашыл аймактарды жаңыдан куруу, реконструкциялоо, калыбына келтирүү боюнча бардык иштер жергиликтүү өз алдынча башкаруу органы же ал ыйгарым укук берген уюм менен белгиленген тартипте макулдашылып, иштелип чыккан жана бекитилген долбоордук документтерге ылайык жүргүзүлүүгө тийиш.

**§7.** **Тышкы жарыктандыруу**

* 1. Муниципалдык менчиктеги тышкы жарыктандыруу тармактарын тейлөө жергиликтүү өз алдынча башкаруу органдары тарабынан дайындалган кызмат көрсөтүүчү/подрядчы тарабынан жүргүзүлөт.
	2. Жарык берүүчү тармактарды эксплуатациялоо эрежелери Кыргыз Республикасынын Өкмөтүнүн 2012-жылдын 22-августундагы № 155 токтомунда бекитилген электр энергиясын пайдалануу менен жөнгө салынат.
	3. Тышкы жарыктандырууну күйгүзүү жана өчүрүү жергиликтүү өз алдынча башкаруунун аткаруу органы тарабынан иштелип чыккан жана бекитилген графиктер боюнча жүргүзүлөт.
	4. Жергиликтүү бийлик коомдук жайларда иштебей турган көчө чырактарынын санына жол берилген ченемди белгилейт.
	5. Металл мамылар жана тышкы жарыктандыруунун башка элементтери таза, дат басылбашы жана зарыл болгон учурда сырдалышы керек, бирок үч жылда бир жолудан кем болбоого тийиш.
	6. Жеке жана юридикалык жактар ​​өздөрүнө берилген аймактарда орнотулган же сатып алынган тышкы жарыктандыруунун элементтерин жабдууга жана жакшы абалда кармап турууга милдеттүү.
	7. Сырткы жарыктандыруунун жана майрамдык иллюминациянын жаңыдан киргизилген элементтерин жайгаштыруу жергиликтүү өз алдынча башкаруунун аткаруу органы менен макулдашылат.

**§8. Эрежелерди бузгандыгы үчүн юридикалык жактардын, кызмат адамдарынын жана жарандардын жоопкерчилиги**

* 1. Ушул Эрежелерди бузгандыгы үчүн Кыргыз Республикасынын колдонуудагы мыйзамдарына жана башка ченемдик укуктук актыларына ылайык тартиптик, жарандык жоопкерчилик белгиленет.
	2. Бул Көрктөндүрүү эрежелерин бузууга күнөөлүү юридикалык жана жеке жактар ​​ Кыргыз Республикасынын Жоруктар жөнүндө кодексинин 114- беренесинин 1-пунктуна ылайык жоопкерчиликке тартылышат.
	3. Таштандыларды белгиленбеген жерлерде чыгарган, өрттөгөн юридикалык жана жеке жактар ​​Кыргыз Республикасынын Жоруктар жөнүндө кодексинин 115-беренесине ылайык жоопкерчилик тартат.
	4. Юридикалык жана жеке жактар ​​көп батирлүү турак жайлардын жалпы пайдалануучу жайларындагы санитардык жактан тейлөө эрежелерин бузгандыгы үчүн Кыргыз Республикасынын Жоруктар жөнүндө кодексинин 110-беренесине ылайык жоопкерчилик тартышат.
	5. Укук бузуулар жөнүндө иштерди кароого ыйгарым укуктуу жергиликтүү өз алдынча башкаруу органдарынын атайын комиссиялары белгиленген тартипти бузгандарга Кыргыз Республикасынын Кодексине ылайык жаза чараларын көрөт.
	6. Укук бузуулар боюнча комиссиянын иши Кыргыз Республикасынын Министрлер Кабинети тарабынан бекитилүүчү жобо менен жөнгө салынат.